เจ็บจิ้ดตามตัว เป็นบางทีครับ เป็นแล้วก็หายตาม มือ นิ้ว แขน ขา เป็นเพราะอะไรแล้วอันตรายมั้ยครับ
สวัสดีครับอาการเจ็บแปลบตามปลายมือ ปลายเท้า นั้น เป็นความผิดปกติในการนำกระแสประสาทส่วนปลาย จนให้ความรู้สึกเจ็บ แม้ว่าจะไม่ได้มีการกระทบกระแทกก็ตามที ซึ่งสาเหตุนั้นมีได้หลายอย่างครับ อาทิเช่น ความผิดที่เส้นประสาทโดยตรง เช่น มีปลายประสาทอักเสบ มีภาวะเอ็นรัดรอบข้อมือ (มักเป็นที่มือข้างเดียว) มีนรองกระดูกทับเส้นประสาท หรือ อาจเกิดจากโรคอื่นที่ทำให้ปลายประสาททำงานผิดปกติ เช่น โรคเบาหวาน โรค multiple sclerosis ภาวะฮอร์โมนไทรอยด์ต่ำ การขาดวิตามิน B12 เป็นต้นครับดังนั้น เบื้องต้น ขอให้รับประทานอาหารให้ครบ 5 หมู่ หลีกเลี่ยงการใช้งานแขนขาซ้ำๆ ซึ่งจะทำให้ประสาทบาดเจ็บได้ง่าย และไม่ควรออกแดดนานเกินไป เพราะ อาจทำให้ขาดน้ำและเกลือแร่ได้ครับอย่างไรก็ดี หากยังมีอาการต่อเนื่อง ก็ควรพบแพทย์ด้านระบบประสาท เพื่อทำการตรวจวินิจฉัยต่อไป เพราะแต่ละโรค มีวิธีรักษาแตกต่างกันครับ